KBANK ชี้กรอบ “เงินบาท” สัปดาห์หน้า 37.30-38.20 บ. เกาะติดประชุมเฟด-ตัวเลขจ้างงานสหรัฐ
KBANK คาดกรอบเคลื่อนไหว “เงินบาท” สัปดาห์หน้าถัดไปที่ระดับ 37.30-38.20 บ./ดอลลาร์ ติดตามผลประชุมเฟดวันที่ 1-2 พ.ย.นี้ รายงานเศรษฐกิจการเงินเดือนก.ย. ของไทย ทิศทางเงินทุนต่างชาติ รวมถึงข้อมูลเศรษฐกิจจ้างงานสหรัฐ
KBANK คาดกรอบเคลื่อนไหว “เงินบาท” สัปดาห์หน้าถัดไปที่ระดับ 37.30-38.20 บ./ดอลลาร์ ติดตามผลประชุมเฟดวันที่ 1-2 พ.ย.นี้ รายงานเศรษฐกิจการเงินเดือนก.ย. ของไทย ทิศทางเงินทุนต่างชาติ รวมถึงข้อมูลเศรษฐกิจจ้างงานสหรัฐ
29 ต.ค. 2565

ธนาคารกสิกรไทย จำกัด (มหาชน) หรือ KBANK มองกรอบการเคลื่อนไหวของเงินบาทสัปดาห์ถัดไป (31 ต.ค.-4 พ.ย.65) ที่ระดับ 37.30-38.20 บาทต่อดอลลาร์ฯ
ขณะที่ศูนย์วิจัยกสิกรไทยประเมินปัจจัยสำคัญที่ต้องติดตาม ได้แก่ ผลการประชุมเฟด (1-2 พ.ย.65) รายงานเศรษฐกิจการเงินเดือนก.ย. ของไทย ทิศทางเงินทุนต่างชาติ และสถานการณ์ค่าเงินในภูมิภาค
ขณะที่ตัวเลขเศรษฐกิจสหรัฐฯ ที่สำคัญ ได้แก่ ตัวเลขจ้างงานนอกภาคเกษตร อัตราการว่างงาน ข้อมูลการจ้างงานภาคเอกชนของ ADP ดัชนี PMI และ ISM สำหรับภาคการผลิตและภาคบริการเดือนต.ค. รวมถึงตัวเลขการเปิดรับสมัครงานและอัตราการหมุนเวียนของแรงงานเดือนก.ย.
นอกจากนี้ตลาดยังรอติดตาม ผลการประชุมธนาคารกลางออสเตรเลีย และธนาคารกลางอังกฤษ ตัวเลขจีดีพีไตรมาส 3/65 และอัตราเงินเฟ้อเดือนต.ค. (เบื้องต้น) ของยูโรโซน ตลอดจน PMI ภาคการผลิต/ภาคบริการเดือนต.ค. ของจีน อังกฤษ และยูโรโซนด้วยเช่นกัน
ส่วนในวันศุกร์ที่ 28 ต.ค.65 เงินบาทปิดตลาดที่ระดับ 37.93 บาทต่อดอลลาร์ฯ เทียบกับระดับ 38.37 บาทต่อดอลลาร์ฯ ในวันศุกร์ก่อนหน้า (21 ต.ค.65) ขณะที่ระหว่างวันที่ 25-28 ต.ค.65 นักลงทุนต่างชาติซื้อสุทธิหุ้นไทย 8,464 ล้านบาท และมีสถานะเป็น Net Inflows เข้าตลาดพันธบัตร 5,205 ล้านบาท (ซื้อสุทธิพันธบัตร 6,110 ล้านบาท และมีตราสารหนี้ที่หมดอายุ 905 ล้านบาท)